एक दिन ओला तरिया के देवता ह सपना दिस कि तैहा तोर दुधमुँहा नाती ला लानके मोरा कोरा म सौपबे तभे ये तरिया में पानी भरही। मालगुजार धरम संकट में फँसगे एक कोती तो मोर दुलरवा एक झन नाती अउ दूसर कोती पियास में अउ पानी बर तरसत कतको मनखे अउ आने जीव? काय करना चाही? मालगुजार सोचिस-‘‘ एक के जाय ले कोन्हो हजारो के जीव बांचही तब ओहा पाप नही बल्कि पुण्य होही। ओला कतको अकन महापुरूश मन के सुरता आइस जउन मन अपन जीव ला दे के कतको जीव के रक्षा करे रिहन। मालगुजार अपन मन ला कठोर बना के अपन नाती ला तरिया में सौपे के मन बना डारिस।